মালে
মালে (/ˈmɑːl.eɪ/, স্থানীয় উচ্চারণে: [ˈmɑːlɛ] মালদ্বীপীয়: މާލެ) দক্ষিণ এশিয়ার দ্বীপ রাষ্ট্র মালদ্বীপের রাজধানী। এটি মালদ্বীপের সর্বাধিক জনবহুল শহর। এর জনসংখ্যা ১,৫৩,৩৭৯ জন। এবং এর আয়তন ৫.৮ বর্গ কিমি km, এটি পৃথিবীর সর্বাধিক জনবহুল শহরের মধ্যে অন্যতম। ভৌগলিকভাবে শহরটি উত্তর মালে প্রবাল প্রাচীরের কিনারে অবস্থিত।(Kaafu Atoll).
মালদ্বীপে বসবাসরত বাংলাদেশী
মালদ্বীপের বৈদেশিক মন্ত্রণালয়ের হিসাব অনুযায়ী মাত্র ৪,০০,০০০ জনসংখ্যার একটি দেশ, মালদ্বীপে প্রায় ৫০,০০০ বাংলাদেশী অভিবাসী (২০১১ মোতাবেক) কর্মরত অবস্থায় আছে, যার এক-তৃতীয়াংশের কোন বৈধ কাগজপত্র বা নিবন্ধন নেই। মালদ্বীপে অবস্থানরত বিদেশী কর্মীদের মধ্যে এটি একটি উল্লেখযোগ্য সংখ্যা।